96/149/EY: Komission päätös, tehty 2 päivänä helmikuuta 1996, ympäristöasioiden hallintajärjestelmät määrittävän irlantilaisen standardin IS310: First Edition tunnustamisesta neuvoston asetuksen (ETY) N:o 1836/93 12 artiklan mukaisesti (ETA:n kannalta merkityksellinen teksti)



Virallinen lehti nro L 034 , 13/02/1996 s. 0042 - 0043



KOMISSION PÄÄTÖS, tehty 2 päivänä helmikuuta 1996, ympäristöasioiden hallintajärjestelmät määrittävän irlantilaisen standardin IS310: First Edition tunnustamisesta neuvoston asetuksen (ETY) N:o 1836/93 12 artiklan mukaisesti (ETA:n kannalta merkityksellinen teksti) (96/149/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon teollisuusyritysten vapaaehtoisesta osallistumisesta yhteisön ympäristöasioiden hallinta- ja auditointijärjestelmään 29 päivänä kesäkuuta 1993 annetun neuvoston asetuksen (ETY) N:o 1836/93 (1) ja erityisesti sen 12 artiklan, asetuksen (ETY) N:o 1836/93 12 artiklassa säädetään, että yritysten, jotka soveltavat kansallisia, eurooppalaisia tai kansainvälisiä standardeja ympäristöasioiden hallinta- ja auditointijärjestelmiin ja jotka asianmukaista varmentamismenettelyä noudattaen ovat saaneet todistuksen mainittujen standardien noudattamisesta, katsotaan olevan asetuksen vastaavien vaatimusten mukaisia edellyttäen erityisesti, että komissio on tunnustanut standardit ja menettelyt noudattaen kyseisen asetuksen 19 artiklassa säädettyä menettelyä, asetuksen (ETY) N:o 1836/93 12 artiklassa todetaan, että tiedot tunnustetuista standardeista ja perusteista julkaistaan Euroopan yhteisöjen virallisessa lehdessä, komissiota on pyydetty tunnustamaan ympäristöasioiden hallintajärjestelmät määrittävä irlantilainen standardi IS310: First Edition, irlantilainen standardi IS310: First Edition sisältää ympäristöasioiden hallinta- ja auditointijärjestelmää varten laaditut määritykset, jotka vastaavat asetuksen (ETY) N:o 1836/93 tiettyjä vaatimuksia, ja asetuksen (ETY) N:o 1836/93 19 artiklan nojalla perustettu komitea ei ole antanut myönteistä lausuntoa komission tekemään ehdotukseen tarvittavista toimenpiteistä; ministerineuvosto ei saavuttanut yhteisymmärrystä komission ehdotuksen kannattamiseksi tai sen hylkäämiseksi; tässä tilanteessa komissio hyväksyy ehdotetut toimenpiteet, ON TEHNYT TÄMÄN PÄÄTÖKSEN: 1 artikla Asetuksen (ETY) N:o 1836/93 12 artiklan soveltamiseksi komissio tunnustaa, että ympäristöasioiden hallintajärjestelmät määrittävässä irlantilaisessa standardissa IS310: First Edition on vaatimuksia, jotka vastaavat asetuksessa annettuja, tämän päätöksen liitteessä eriteltyjä vaatimuksia. 2 artikla Tämän päätöksen määräykset eivät rajoita missään tulevassa eurooppalaisessa standardissa käyttöön otettavien ympäristöasioiden hallinta- ja auditointijärjestelmien vaatimuksien yksityiskohtaista valmistelua eivätkä anna vapautusta velvollisuudesta saattaa eurooppalaiset standardit osaksi kansallisia standardeja tai velvollisuudesta poistaa käytöstä ristiriidassa olevat kansalliset standardit määräajan kuluessa. 3 artikla Tämä päätös on osoitettu kaikille jäsenvaltioille. Tehty Brysselissä 2 päivänä helmikuuta 1996. Komission puolesta Ritt BJERREGAARD Komission jäsen (1) EYVL N:o L 168, 10.7.1993, s. 1 LIITE NEUVOSTON ASETUKSEN (ETY) N:o 1836/93 SISÄLTÄMÄT VAATIMUKSET, JOITA VASTAAVAT STANDARDIT OVAT STANDARDISSA IS310: FIRST EDITION >TAULUKON PAIKKA>